Forslag til Tillæg nr. 3 til [adresse] 2013-2024 - Klimatilpasning 
for øget nedbør i Kalundborg by 
Sagsfremstilling 
3.      Forslag til Tillæg nr. 3 til [adresse] 2013-2024 - Klimatilpasning for 
øget nedbør i Kalundborg by  
                                                                                                                        Åbent 
Sagsnr.: 326-2014-87432       J.nr.: 01.02.15            Malene Andersen.: 326-2014-301792 
  
[adresse] 
Kommunalbestyrelsen vedtog på møde den 27. august 2014 Tillæg nr. 1 til [adresse] 2013-2024 
om klimatilpasning samt Klimatilpasningsplan inkl. bilag. Af sagen fremgår, at kortlægningen for [adresse] er 
modtaget efterfølgende, og der vil blive udarbejdet et selvstændigt kommuneplantillæg til udpegning af 
Indsatsområder for nedbør i Kalundborg by. Disse udpeges med dette Kommuneplantillæg nr. 3.  
  
Klimatilpasningsplanens primære sigte er at kortlægge den fremtidige potentielle oversvømmelsesrisiko fra nedbør, 
hav og grundvand for at kunne tage hensyn til klimatilpasning i den fremadrettede planlægning. Samtidig identificerer
planen fysiske Indsatsområder, hvor enten risikoen for oversvømmelse er stor, eller hvor værdierne på spil er høje, 
så der bør ydes en indsats nu for at fremtidssikre områderne.  
  
Med dette kommuneplantillæg bliver kortlægningen og udpegningen af risiko- og indsatsområde fuldendt, da 
klimatilpasningsplanen nu også indeholder øget nedbør i Kalundborg by.  
  
Forslag til Tillæg nr. 3 omfatter tre dele (vedhæftet som bilag 1-3): 
  
· Forslag til Tillæg nr. 3 til [adresse] 2013-2024 (bilag 1), der består af følgende: 
o Mindre revision af kommuneplanens hovedstruktur angående klima. 
o Et nyt, supplerende udpegningsgrundlag, for hvilket kommuneplanens rammebestemmelser og retningslinjer 
gælder, idet tillægget udpeger risiko- og indsatsområder for nedbør i Kalundborg by.  
  
· Forslag til revideret Klimatilpasningsplan (bilag 2) med tilføjelse af øget nedbør i Kalundborg by. Der er tale om en 
mindre revision, der tilføjer ny tekst om konsekvenserne og løsningsmodellerne for øget nedbør og 
skybrudshændelser i Kalundborg by på følgende sider:  
o side 5 
o side 21-24 
o side 30-31 
o side 37. 
  
· "Indsatsbeskrivelser" for øget nedbør i Kalundborg by (bilag 3), som omhandler de udpegede, geografiske risiko- 
og indsatsområder for øget nedbør i Kalundborg by. Løsningsmodeller til realisering af klimasikring beskrives for 
fysisk afgrænsede områder.   
I forbindelse med udarbejdelsen af kommuneplantillægget er der ikke foretaget en screening efter lov om 
miljøvurdering af planer og programmer, da det er vurderet, at nærværende tillæg ikke er omfattet af 
miljøvurderingsloven. 
Der har været et tæt samarbejde mellem Kalundborg Forsyning A/S og Teknik og Miljø ved udarbejdelse af 
tillægget. Kalundborg Forsyning A/S har således udarbejdet et kort over oversvømmelsesrisikoen fra 
spildevandssystemet for [adresse].  
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren indstiller, at 
· Forslag til Tillæg nr. 3 til [adresse] 2013-2024 samt forslag til revideret Klimatilpasningsplan med 
tilføjelse af øget nedbør i Kalundborg by godkendes til offentlig fremlæggelse i 8 uger. 
· Administrationen bemyndiges til at foretage nødvendige redaktionelle ændringer, inden tillægget m.v. fremlægges 
offentligt.   
  
ØKONOMISKE KONSEKVENSER 
Der er i budget 2015 afsat rådighedsbeløb i årene 2016-2018 med 1 mio. kr. hvert år til klimaprojekter i samarbejde 
med Kalundborg Forsyning A/S.  
Direktionens møde den 28. oktober 2014: 
Direktionen vedtog at anbefale teknik- og udviklingsdirektørens indstilling. 
  
Bilag 
  
  
  
  
  
Teknik- og Miljøudvalgets møde den 3. november 2014: 
Udvalget vedtog at anbefale Direktionens indstilling. 
Bilag 1 - Forslag til Tillæg nr. 3 til [adresse] 
326-2014-311332 
Bilag 2 - Forslag til revideret Klimatilpasningsplan 
326-2014-311331 
Bilag 3 - Forslag til Indsatsbeskrivelser 
326-2014-311330 
